Document ID: 32014R1044

KOMMISSIONENS GENNEMFØRELSESFORORDNING (EU) Nr. 1044/2014
af 3. oktober 2014
om fastsættelse for 2014 af budgetlofterne for visse ordninger for direkte støtte, jf. Rådets forordning (EF) nr. 73/2009
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006 og (EF) nr. 378/2007 og om ophævelse af forordning (EF) nr. 1782/2003 (1), særlig artikel 51, stk. 2, første afsnit, artikel 69, stk. 3, første afsnit, artikel 72b, stk. 2, første afsnit, artikel 123, stk. 1, første afsnit, artikel 125b, stk. 2, første afsnit, artikel 131, stk. 4, første afsnit, og artikel 142, litra c), og
ud fra følgende betragtninger:
(1)
For medlemsstater, der i 2014 gennemfører enkeltbetalingsordningen som fastsat i afsnit III i forordning (EF) nr. 73/2009, bør budgetlofterne for hver af de betalinger, der er omhandlet i artikel 52 og 53 i nævnte forordning, fastsættes for 2014.
(2)
For medlemsstater, der i 2014 gør brug af valgmulighederne i artikel 69, stk. 1, eller artikel 131, stk. 1, i forordning (EF) nr. 73/2009, bør budgetlofterne for den særlige støtte, der er omhandlet i afsnit III, kapitel 5, i forordning (EF) nr. 73/2009, fastsættes for 2014.
(3)
For medlemsstater, der i 2014 gør brug af valgmulighederne i artikel 72a eller 125a i forordning (EF) nr. 73/2009, bør budgetlofterne for omfordelingsbetalingen, der er omhandlet i kapitel 5a i afsnit III og kapitel 2a i afsnit V i forordning (EF) nr. 73/2009, fastsættes for 2014.
(4)
I henhold til artikel 69, stk. 4, i forordning (EF) nr. 73/2009 er de midler, der i 2014 kan anvendes til koblede foranstaltninger som omhandlet i artikel 68, stk. 1, litra a), nr. i) til iv), og i artikel 68, stk. 1, litra b) og e), begrænset til 6,5 % af det nationale loft, der henvises til i artikel 40 i samme forordning. Af klarhedshensyn bør Kommissionen offentliggøre de lofter, der følger af de beløb, som anmeldes af medlemsstaterne for de pågældende foranstaltninger.
(5)
I medfør af artikel 69, stk. 6, litra a), i forordning (EF) nr. 73/2009 er de beløb, der er beregnet i overensstemmelse med artikel 69, stk. 7, i samme forordning, fastsat i bilag III til Kommissionens forordning (EF) nr. 1120/2009 (2). Af klarhedshensyn bør Kommissionen offentliggøre medlemsstaternes anmeldte beløb, som de i 2014 agter at anvende i overensstemmelse med artikel 69, stk. 6, litra a), i forordning (EF) nr. 73/2009.
(6)
Af klarhedshensyn bør budgetlofterne for 2014 for enkeltbetalingsordningen, efter at de lofter, der er fastsat for de betalinger, der er nævnt i artikel 52, 53, 68 og 72a i forordning (EF) nr. 73/2009, er fratrukket lofterne i bilag VIII til samme forordning, offentliggøres. Det beløb, der skal fratrækkes de lofter, der er fastsat i nævnte bilag for at finansiere den særlige støtte som omhandlet i artikel 68 i forordning (EF) nr. 73/2009, svarer til forskellen mellem det samlede beløb for den særlige støtte, som medlemsstaterne har anmeldt, og de beløb, der er anmeldt til finansiering af den særlige støtte i overensstemmelse med artikel 69, stk. 6, litra a), i denne forordning. Hvis en medlemsstat, der gennemfører enkeltbetalingsordningen, beslutter at yde den støtte, der er nævnt i artikel 68, stk. 1, litra c), i forordning (EF) nr. 73/2009, skal det beløb, der anmeldes til Kommissionen, medregnes under loftet for enkeltbetalingsordningen, da denne støtte udgør en forhøjelse af enhedsværdien og/eller antallet af betalingsrettigheder for landbrugeren.
(7)
For medlemsstater, der i 2014 gennemfører den generelle arealbetalingsordning, der er omhandlet i afsnit V, kapitel 2, i forordning (EF) nr. 73/2009, bør de årlige rammebeløb fastsættes i overensstemmelse med forordningens artikel 123, stk. 1.
(8)
Af klarhedshensyn bør maksimumbeløbet offentliggøres for de midler, der er fastsat på grundlag af medlemsstaternes anmeldelse, og som stilles til rådighed for de medlemsstater, der under den generelle arealbetalingsordning yder særskilte sukkerbetalinger i 2014 i henhold til artikel 126 i forordning (EF) nr. 73/2009.
(9)
Af klarhedshensyn bør maksimumbeløbet offentliggøres for de midler, der er fastsat på grundlag af medlemsstaternes anmeldelse, og som stilles til rådighed for de medlemsstater, der under den generelle arealbetalingsordning yder særskilte frugt- og grøntsagsbetalinger i 2014 i henhold til artikel 127 i forordning (EF) nr. 73/2009.
(10)
Af klarhedshensyn bør maksimumbeløbet offentliggøres for de midler, der er fastsat på grundlag af medlemsstaternes anmeldelse, og som stilles til rådighed for de medlemsstater, der under den generelle arealbetalingsordning yder særskilte bærfrugtbetalinger i 2014 i henhold til artikel 129 i forordning (EF) nr. 73/2009.
(11)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
VEDTAGET DENNE FORORDNING:
Artikel 1
1. Budgetlofterne for 2014 som omhandlet i artikel 51, stk. 2, i forordning (EF) nr. 73/2009 er fastsat i afsnit I i bilaget til nærværende forordning.
2. Budgetlofterne for 2014 som omhandlet i artikel 69, stk. 3, og artikel 131, stk. 4, i forordning (EF) nr. 73/2009 er fastsat i afsnit II i bilaget til nærværende forordning.
3. Budgetlofterne for 2014 for den støtte, der er omhandlet i artikel 68, stk. 1, litra a), nr. i) til iv), og i artikel 68, stk. 1, litra b) og e), i forordning (EF) nr. 73/2009, er fastsat i afsnit III i bilaget til nærværende forordning.
4. De beløb, som medlemsstaterne i henhold til artikel 69, stk. 6, litra a), i forordning (EF) nr. 73/2009 kan anvende til dækning af den særlige støtte, der er omhandlet i artikel 68, stk. 1, i samme forordning, er fastsat i afsnit IV i bilaget til nærværende forordning.
5. Budgetlofterne for 2014 som omhandlet i artikel 72b og 125b i forordning (EF) nr. 73/2009 er fastsat i afsnit V i bilaget til nærværende forordning.
6. Budgetlofterne for 2014 for enkeltbetalingsordningen, jf. afsnit III i forordning (EF) nr. 73/2009, er fastsat i afsnit VI i bilaget til nærværende forordning.
7. De årlige rammebeløb for 2014 som omhandlet i artikel 123, stk. 1, i forordning (EF) nr. 73/2009 er fastsat i afsnit VII i bilaget til nærværende forordning.
8. Maksimumbeløbene for de midler, som Tjekkiet, Ungarn, Litauen, Polen, Rumænien og Slovakiet får stillet til rådighed til den særskilte sukkerbetaling i 2014, jf. artikel 126 i forordning (EF) nr. 73/2009, er fastsat i afsnit VIII i bilaget til nærværende forordning.
9. Maksimumbeløbene for de midler, som Tjekkiet, Ungarn, Polen og Slovakiet får stillet til rådighed til den særskilte frugt- og grøntsagsbetaling i 2014, jf. artikel 127 i forordning (EF) nr. 73/2009, er fastsat i afsnit IX i bilaget til nærværende forordning.
10. Maksimumbeløbene for de midler, som Bulgarien, Ungarn og Polen får stillet til rådighed til den særskilte bærfrugtbetaling i 2014, jf. artikel 129 i forordning (EF) nr. 73/2009, er fastsat i afsnit X i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. oktober 2014.

Labels: 2
18
6